TARYBOS SPRENDIMAS
2005 m. balandžio 18 d.
iš dalies keičiantis 1980 m. gruodžio 16 d. Tarybos sprendimą, įsteigiantį Termobranduolinės sintezės programos konsultacinį komitetą
(2005/336/Euratomas)
EUROPOS SĄJUNGOS TARYBA,
atsižvelgdama į Europos atominės energijos bendrijos steigimo sutartį, ypač į jos 7 straipsnio ketvirtąją pastraipą,
atsižvelgdama į 2002 m. birželio 3 d. Tarybos sprendimą 2002/668/Euratomas dėl Europos atominės energijos bendrijos (Euratomas) šeštosios bendrosios branduolinių tyrimų ir mokymo veiklos programos, prisidedančios prie Europos mokslinių tyrimų erdvės kūrimo (2002-2006 m.) (1),
atsižvelgdama į 2002 m. rugsėjo 30 d. Tarybos sprendimą 2002/837/Euratomas, priimantį konkrečią mokslinių tyrimų ir mokymo branduolinės energijos srityje programą (Euratomas) (2002-2006 m.) (2), ypač į jo 6 straipsnio 2 dalį, kurioje numatyta, kad įgyvendinant konkrečią programą, Komisijai padeda konsultacinis komitetas, ir kad su termobranduoline sinteze susijusiems klausimams spręsti šio komiteto sudėtis ir išsamios darbo tvarkos taisyklės bei taikomos procedūros yra tokios, kokios nurodytos 1980 m. gruodžio 16 d. Tarybos sprendime 4151/81 ATO 103, įsteigiančiame termobranduolinės sintezės programos konsultacinį komitetą (3) (toliau - 1980 m. gruodžio 16 d. Tarybos sprendimas),
atsižvelgdama į 2003 m. Stojimo aktą, ypač į jo 51 straipsnį,
atsižvelgdama į 1980 m. gruodžio 16 d. Tarybos sprendimą, įsteigiantį termobranduolinės sintezės programos konsultacinį komitetą (toliau - CCE-FU), ypač į jo 14 punktą, kuriame nustatyta šio komiteto balsavimo sistema,
kadangi:
(1)
CCE-FU turi pareikšti savo nuomones taikydamas paskirstytų balsų sistemą, kai, remdamasis 1980 m. gruodžio 16 d. Tarybos sprendimo 5 punkto g papunkčiu, apibrėžia prioritetinius preferencinės paramos paskirstymo veiksmus.
(2)
2004 m. spalio 21 d. CCE-FU vieningai rekomendavo atnaujinti paskirstytų balsų sistemą, kuri pagal 1980 m. gruodžio 16 d. Tarybos sprendimo 14 punktą turėtų būti taikoma komitete sprendžiant su termobranduoline sinteze susijusius klausimus, kad po naujųjų valstybių narių įstojimo būtų įtrauktos jų balsavimo teisės.
(3)
Atsižvelgiant į tai, kas išdėstyta pirmiau, dabar reikėtų atitinkamai pakeisti 1980 m. gruodžio 16 d. Tarybos sprendimą,
NUSPRENDĖ:
Vienintelis straipsnis
1980 m. gruodžio 16 d. Tarybos sprendimo 14 punkte paskutiniai du sakiniai pakeičiami šiuo tekstu:
„Nuomonės pagal 5 punkto g papunktį priimamos taikant šią paskirstytų balsų sistemą:
Belgija
2
Čekijos Respublika
2
Danija
2
Vokietija
5
Estija
1
Graikija
2
Ispanija
3
Prancūzija
5
Airija
2
Italija
5
Kipras
1
Latvija
1
Lietuva
2
Liuksemburgas
1
Vengrija
2
Malta
1
Nyderlandai
2
Austrija
2
Lenkija
3
Portugalija
2
Slovėnija
1
Slovakija
2
Suomija
2
Švedija
2
Jungtinė Karalystė
5
Šveicarija
2
Iš viso
60
Kad nuomonė būtu priimta, reikiama dauguma yra mažiausiai keturiolikos delegacijų 31 balsas už.“.
Priimta Liuksemburge, 2005 m. balandžio 18 d.